A pozsonyi orvos-természettudományi egyesület 
évi közgyűlése 1901. január 21-én. 
Generalversammlung des Vereins für Natúr- und Heil- 
kunde in Presburg, am 21. Januar 1901. 
Elnök: Dr. Kanka Károly kir. tan., jegyző: Dr. Fischer 
Jakab. 
Elnök megnyitja az ülést a következő beszéddel : 
Mélyen tisztelt nagy-gyülés! 
Midőn az igen tisztelt tagtársakat a legszivélyesebben 
üdvözlörn, ezen nagy-gyülést megnyitottnak nyilvánítom. Ez 
alkalommal nem mulaszthatom el felemlíteni, hogy egy új 
évszázad küszöbén állunk. Ha visszapillantunk ez elmúlt 
évszázad munkálatainak eredményére, nem tagadhatjuk, hogy 
az emberiség oly roppant előmenetelt tett ezen század- 
ban, mint egyikében sem az elmúltaknak. S mi okozta 
ezt a nagy haladást? Nem más mint a természettudományok 
serény mívelése s az ezen alapuló technika. Azért ezen száza- 
dot méltán a felfedezések századának lehet mondani. Az egész 
társadalom ez által meg lett változtatva. A vízgőz alkalma- 
zása, a vasutak, az elektricitás felhasználása uj formákba ön- 
tötték az egész világot. Az orvosi tudomány is csak a ter- 
mészettudományok, a physica, a vegyészet segítségével mutat 
haladást roppant az előbbeni állapotához képest. A sebészek oly 
műteleket mernek véghez vinni s viszik is sikerrel véghez, 
milyenekről a régi orvosok nem is álmodtak s kivihetetlenek- 
nek mondták. A bakteriológia megtanította a fertőző és nem 
fertőző betegségek természetét megismerni s sok esetben meg- 
gyógyítani vagy megakadályozni. 
